Едуард Къмингс
Париж

Превод от английски: Леда Милева, —

chitanka.info

Париж. Априлският залез изписва

спокойно и безмълвно една катедрала.

Пред царственото й, тънко, извисено лице

улиците, мокри от дъжда, се подмладяват.

Яркорозови спирали,

обвили кобалтовите простори на небето,

се разтапят в лилавия здрач.

(Здрачът слиза нежно

и носи в очите си опасните първи звезди.)

Хората се движат, обичат се, бързат

в тихо идващия мрак и

ето!

Новата луна внезапно изпълва със сребро

скъсаните джобове на онези недъгави, просещи багри

Ленивата, гъвкава проститутка

Нощта

започва разговор

с къщите.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.